recursal/SuperWikiNEXT-32B huggingface dataset:
Artturi Kiven sukuhauta Orivesi
**Lauri Antero Kivi** (15. huhtikuuta 1904 Orivesi – 29. kesäkuuta 1981 Helsinki) oli suomalainen yleisurheilija ja olympiamitalisti.

Henkilötietoja
--------------

Kiven vanhemmat olivat kansakoulunopettaja Artturi Kivi ja Hulda Hörtsänä. Puoliso Rauha Stålhammar. Antero Kiven yleisurheilutulokset kertovat jo lapsena alkaneesta monipuolisesta liikuntaharrastuksesta.[1]

Antero Kivi suoritti kierto- ja kansakoulun. Rippikouluaikana heräsi voimaurheilun harrastus. Kun Kivi oli Tampereen Pellavatehtaan konepajalla töissä, saivat hänen urheiluharrastuksensa kiinteämmän muodon, josta enemmän Martti Jukolan kirjoituksessa.[4]

Asevelvollisuutensa Kivi suoritti vuonna 1924 Hämeen jääkäritykistörykmentissä. Hän oli jo tuolloin vahva, raamikas ruumiinrakenteeltaan ja painoi 91 kiloa.

Kun Kivi työskenteli Tampereella Salmisen Nahkatehtaissa varastomiehenä, hän harjoitteli Hippoksen radalla Järvisen veljesten kanssa. Tampereelta hän siirtyi Lahteen Tampereen rykmentin aseteknikoksi. Myöhemmin Antero Kivi toimi aseseppänä ja metallitehtaan johtajana.

Urheilu-ura
-----------

Antero Kivi sai hopeaa kiekonheitossa Amsterdamin kesäolympialaisissa 1928. Tämä on viimeisin suomalainen kiekonheiton olympiamitali. Suomen mestaruuden Kivi voitti 1925 ja 1927–1930. Suomen ennätyksen hän heitti kahdesti, parhaallaan 48,46.[3]

Vuonna 1922 Kivi liittyi Oriveden Ponnistuksen jäseneksi. Aiemmin Tampereella asuessaan hän sai innostusta TUL:n urheilijoilta V. Hellen ja O. Kovero sekä Pyrinnön riveissä ohjausta Suomen ensimmäiseltä yleisurheilun olympiavoittajalta Verner "Isä" Järviseltä. Valmentaja Lahtisen avulla Kiven tekniikka hiottiin olympiaedustuskuntoon.

Kiven urheilu-ura päättyi Suomen Urheiluliiton määräämään kilpailukieltoon.

Saavutuksia
-----------

* Olympiahopeaa Amsterdamissa 1928
* SM-kultaa 1925 ja 1927–1930
* SM-hopeaa 1931
* 5 maaottelua (3 lajivoittoa)
* Suomen ennätykset
	+ 47,45 (1928)
	+ 48,46 (1931)

Omia ennätyksiä
---------------

* Kiekonheitto ............ 48,46
* Kuulantyöntö ........... 13,70
* Keihäänheitto .......... 52,70
* 100 m ........................ 11,6
* 1500 m ................... 4.40,0
* Pituushyppy ............... 628
* Korkeushyppy ............ 160

Viitteet
--------

Kirjallisuutta
--------------

* Hannu, Sinisalo: Orivesi: maalaispitäjästä kehittyväksi kaupungiksi, s. 187. Jyväskylä: Gummerus Kirjapaino Oy, 1990. ISBN 951-95863-0-X.
* Juhani, Eerola toim.: Oriveden kirkonkylä: Ihmisiä ja elämää 1900-luvun alkupuolella, s. 453. Orivesi: Oriveden Kirjapaino 2014. ISBN 978-952-93-4024-8.
* Siukonen, Markku: Urheilukunniamme puolustajat – Suomen olympiaedustajat 1906–2000, s. 129. Jyväskylä: Graface 2001. ISBN 951-98673-1-7

Aiheesta muualla
----------------

* Aamulehti 05.05.1929, no 121, s. 2.
* Urheilija: suomalaisten loistojulkaisu 1928 no 11, s. 9-11.
**Dylan Teuns** (s. 1. maaliskuuta 1992 Diest, Brabant) on belgialainen maantiepyöräilijä. Hän aloitti ammattilaisuransa BMC Racing Teamissa vuosina 2014–2018, edusti Team Bahrain Victoriousta vuodesta 2019 elokuun 2022 alkuun, jolloin siirtyi Israel-Premier Tech -talliin.

Teuns voitti La Flèche Wallonnen 2022 kukistettuaan loppukirissä Alejandro Valverden. Vuonna 2017 hän voitti Puolan ympäriajon kahden sekunnin erolla Rafał Majkaan. Ranskan ympäriajossa hän on voittanut La Planche des Belles Fillesiin päättyneen kuudennen etapin 2019 ja Le Grand-Bornandiin päättyneen kahdeksannen etapin 2021.

Saavutuksia
-----------

Lähteet: Pro Cycling Stats, Cycling Archives

2010
Omloop Het Nieuwsblad, nuorten kilpailu, voitto
2014
Tour de Bretagne, nuorten kilpailun ja 3. etapin voitto
Giro della Valle d'Aosta, 3. etapin voitto
Tour of Utah, nuorten kilpailun voitto
Tour de l'Avenir, 5. etapin voitto
2017
La Flèche Wallonne, kolmas
Tour de Wallonie, kokonais- ja pistekilpailun sekä 3. ja 5. etapin voitto
Puolan ympäriajo, kokonaiskilpailun ja 3. etapin voitto
Arctic Race of Norway, kokonais- ja pistekilpailun, nuorten kilpailun sekä 1. ja 4. etapin voitto
2018
Pariisi–Nizza, kokonaiskilpailussa kuudes
Puolan ympäriajo, kokonaiskilpailussa viides
Espanjan ympäriajo, 17. etapilla toinen, 9. ja 13. etapilla kolmas
Giro dell'Emilia, kolmas
Lombardian ympäriajo, kolmas
2019
Omloop Het Nieuwsblaad, viides
Critérium du Dauphiné, kokonaiskilpailussa kuudes, 2. etapin voitto
Ranskan ympäriajo, 6. etapin voitto
Espanjan ympäriajo, kokonaiskilpailussa 12:s, 6. etapilla toinen
2020
Vuelta a Andalucía, 5. etapin (aika-ajo) voitto
2021
Ranskan ympäriajo, kokonaiskilpailussa 17:s, 8. etapin voitto
2022
Flanderin ympäriajo, kuudes
La Flèche Wallonne, voitto
Liège–Bastogne–Liège, kuudes
Tour de Romandie, 1. etapin voitto
Ranskan ympäriajo, kokonaiskilpailussa 18:s
2023
Grand Prix de Wallonie, toinen
2024
Flanderin ympäriajo, kahdeksas
Brabantse Pijl, toinen

Lähteet
-------

1. 1 2 3  Dylan Teuns *procyclingstats.com*. Viitattu 10.4.2024. (englanniksi)
2. 1 2 3  Dylan Teuns *cyclingarchives.com*. Viitattu 6.1.2023. (englanniksi)
3. ↑  MARTA CAVALLI, DYLAN TEUNS SEE OFF HEAVYWEIGHTS TO WIN FLECHE WALLONNE FEMININE AND LA FLECHE WALLONNE *20.4.2022*. Viitattu 6.1.2023. (englanniksi)
4. ↑  2017 » 74th Tour de Pologne (2.UWT) *procyclingstats.com*. Viitattu 6.1.2023. (englanniksi)
**Joonaanmäen valaat** on A. W. Yrjänän vuonna 2017 julkaistu esikoisromaani.

Aamulehden Noora Vaarala antoi kirjalle neljä tähteä.

Juoni
-----

Joonaanmäki on tuulen kynsimä saari jossakin päin Suomenlahtea, ihan vähän tunnetun maailman tuolla puolen. Siellä, erään hiekkaisen lahdelman hujakoilla, asuvat Inkeri ja Johannes sekä monenkirjava joukko mitä eriskummallisimpia ihmisiä.

Saarella ystävyys on lujaa, eläimet kaunopuheisia, koneet salaperäisiä, kirjat ikivanhoja, siideri kuivaa, kirsikkahillo makeaa ja elämä kaikkinensa miellyttävän verkkaista. Mutta sitten elokuun jo taittuessa syksyyn maa järkähtää ja eteen aukeaa niin syvä arvoitusten sokkelo, että sen selvittämiseksi Joonaanmäen väki saa seilata maailman ääriin ja vieläkin kauemmas.

Lähteet
-------

1. 1 2 3 4 5 6  Joonaanmäen valaat *risingshadow.fi*. Viitattu 17.8.2020.
2. ↑  Vaarala, Noora: A. W. Yrjänän esikoisromaani on viihdyttävä sekoitus Viisikkoa, Da Vinci -koodia ja Tarua sormusten herrasta *Aamulehti.fi*.  25.10.2017. Viitattu 7.9.2020. [vanhentunut linkki]
3. ↑  Joonanmäen Valaat *johnnykniga.fi*. Viitattu 4.7.2023.

Aiheesta muualla
----------------

* Joonaanmäen valaat - Risingshadow
**David Roxbee Cox** (15. heinäkuuta 1924 Birmingham – 18. tammikuuta 2022) oli englantilainen tilastotieteilijä. 

Hän opiskeli matematiikkaa St John's Collegessa Cambridgen yliopistossa ja väitteli Leedsin yliopistosta 1949. Yliopistouransa hän aloitti Cambridgen yliopiston tilastotieteen laboratoriossa 1950. Vuonna 1956 hän siirtyi ensin readeriksi ja sitten tilastotieteen professoriksi Birbeck Collegeen Lontooseen. Vuodesta 1966 vuoteen 1988 hän oli professori Imperial College Londonissa. Vuonna 1988 hän aloitti professorina Oxfordin yliopistossa Nuffield Collegessa, josta hän jäi eläkkeelle 1994. 

David Cox on kirjoittanut satoja tieteellisiä artikkeleita ja kirjoja. Vuodesta 1966 vuoteen 1991 hän oli Biometrikan toimittaja. Lisäksi hän on toiminut useiden tunnettujen tilastotieteilijöiden ohjaajana. Hän on Nuffield Collegen kunniajäsen.

David Cox on tehnyt uraauurtavaa työtä useilla tilastotieteen aloilla sekä soveltavassa todennäköisyysteoriassa. Hänet tunnetaan todennäköisesti parhaiten verrannollisten hasardien mallista, jota käytetään elinaika-analyysissa. Cox-prosessi on nimetty hänen mukaansa.

Lähteet
-------

1. ↑
2. ↑  David Cox (Katso myös CV-linkki) Nuffield College Oxford.  Arkistoitu 21.12.2014. Viitattu 7.12.2014.
3. ↑  Sir David Cox Encyclopedia Britannica. Viitattu 7.12.2014.


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Katalonia
* Saksa
* Israel
* Belgia
* Yhdysvallat
* Ruotsi
* Latvia
* Japani
* Tšekki
* Australia
* Kreikka
* Kroatia
* Alankomaat
* Puola

 |
|  |
| Tieteilijät | 
* CiNii
* MathSciNet
* Mathematics Genealogy Project
* Scopus
* zbMATH

 |
|  |
| Henkilöt | 
* Trove

 |
|  |
| Muut | 
* SNAC
* IdRef

 |

 |
**Optimistijolla** on yhdelle purjehtijalle suunniteltu purjejolla. Optimistijolla, "optari", on juniorikevytvene, jolla voi purjehtia noin 7-8 -vuotiaasta aina 15-vuotiaaksi saakka tai kunnes purjehtija alkaa saavuttaa noin 60 kilon painon. Optimisti on oivallinen alkeisharjoitusvene, jota jo nuorimmatkin purjehtijat pystyvät käsittelemään. Se tarjoaa purjehduksellisesti haasteita niin veneenkäsittelyn kuin kilpailutaktiikankin kannalta myös kasvavalle purjehtijalle ja siten pohjan myöhemmälle purjehdusuralle. Moni menestynyt kilpapurjehtija on aloittanut uransa optimistissa. 

Optimistijolla on yksityyppiluokka, jossa eri purjehtijoiden veneet ovat oleellisilta osiltaan samanlaiset. Kilpailujollat ovat one design-lujitemuovijollia ja tarkasti mittasääntöön valmistettuja puu/epoksijollia, mutta harjoitusveneiksi käyvät myös vanhat lujitemuovi- ja vanerijollat. 

Kymmenet eri valmistajat maailmassa valmistavat vuosittain noin 4000 optimistijollaa. Vuonna 2005 Suomen Purjehtijaliiton rekisterissä optimistijollia oli 350.

Kilpaileminen
-------------

Optimistijollalla saa kilpailla 15 ikävuoteen saakka. Suomessa järjestetään optimistijollakilpailuita runsaasti. Optimistijolla ei ole olympialuokka, mutta MM-, EM- ja PM- kilpailuita järjestetään.

Mittakirja
----------

Optimistijolla on mitattava ja sillä on oltava voimassa oleva mittakirja, jotta sillä voidaan kilpailla. Ellei uusi jolla täytä mittasääntöä, on myyjän velvollisuus korjata vene tai toimittaa tilalle uusi. Kaikkiin avoimiin kilpailuihin osallistuvien veneiden ja purjeiden tulee olla voimassa olevien luokkasääntöjen mukaisia ja mitattuja. Mittakirjan tulee olla aina mukana näissä kilpailuissa. Kaikissa purjeissa tulee olla IODA:n purjenappi, joita purjeneulojat voivat tilata liiton sihteeriltä. Mittauksia suorittavien henkilöiden yhteystiedot löytyvät Optariliiton (Arkistoitu – Internet Archive) verkkosivuilta tai niitä voi tiedustella Suomen Purjehtijaliitosta (Arkistoitu – Internet Archive)

Lähteet
-------

1. ↑  Nuoren purjehtijan ensimmäiset oppivuodet: *Ateenan olympialaisissa 60 prosenttia purjehtijoista oli purjehtinut optimistijollaa uran alkuaikoina, ja yli 70 prosenttia mitalisteista oli aloittanut optimistijollalla.*

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Optimistijolla**.
* Suomen Optimistijollaliitto
* Turun Pursiseura (Arkistoitu – Internet Archive)
* Ylen Elävä arkisto: Optimistijollaillen 1970-luvulla
A. V. Dicey
**Albert Venn Dicey** (4. helmikuuta 1835, Lutterworth, Englanti – 7. huhtikuuta 1922, Oxford, Englanti) oli brittiläinen oikeustieteilijä. Hän toimi oikeustieteen professorina Oxfordin yliopistossa.

Dicey vastusti useissa teoksissaan Irlannin home rule -liikettä.

Diceyn rule of law -oppi
------------------------

Diceyn teos *Introduction to the Study of the Law of the Constitution* (1885) on saavuttanut sellaisen auktoriteettiaseman, että sen jopa katsotaan olevan osa Britannian valtiosääntöä. Teoksellaan Dicey vakiinnutti *rule of law* -käsitteen aseman englantilaisessa valtiosääntödoktriinissa. Hän sisällytti *rule of law* -käsitteseen kolme ainesosaa tai merkitystä, joihin kuuluivat mielivaltaisen vallankäytön estäminen, yhdenvertaisuus lain edessä ja yksilöiden oikeuksien suojelu. Diceyn mukaan Englannin valtiosääntö oli induktiivinen eli se perustui yleisten tuomioistuinten soveltamaan yleiseen lakiin (common law). Yhdenvertaisuus lain edessä merkitsi, että kaikki yhteiskuntaluokat, mukaan lukien viranomaiset, kuuluivat yleisen lain ja yleisten tuomioistuinten toimivallan piiriin, ja yksilön oikeuksien suojelu perustui tuomioistuimissa käytettäviin oikeussuojakeinoihin. Dicey vertasi Englannin valtiosäännön *rule of law* -oppia mannereurooppalaisiin oikeusjärjestelmiin, joissa hänen mukaansa valtiosääntö oli deduktiivinen eli perustui perustuslakiin kirjattuihin abstrakteihin periaatteisiin, minkä vuoksi *rule of law* ei toteutunut niissä.

Diceyn teosta on seurannut hyvin laaja keskustelu *rule of law* -käsitteen sisällöstä ja Diceyn sille antamasta merkityksestä, kuten esimerkiksi siitä, oliko *rule of law* Diceylle muodollinen vai aineellinen käsite.

Lähteet
-------

* Tuori, Kaarlo: *Oikeuden ratio ja voluntas*. Helsinki: WSOYpro, 2007.

### Viitteet

1. 1 2 3  A. V. Dicey *Britannica.com*. Viitattu 3.10.2022. (englanniksi)
2. ↑  Tuori 2007, s. 224
3. ↑  Tuori 2007, s. 226–229
4. ↑  Tuori 2007, s. 226
5. ↑  Tuori 2007, s. 229


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Israel
* Belgia
* Yhdysvallat
* Ruotsi
* Latvia
* Japani
* Tšekki
* Australia
* Kreikka
* Korea
* Alankomaat
* Puola
* Portugali
* Vatikaani

 |
|  |
| Tieteilijät | 
* CiNii

 |
|  |
| Henkilöt | 
* Trove

 |
|  |
| Muut | 
* SNAC
* IdRef

 |

 |
**Samu Oskari Saari** (s. 23. lokakuuta 1975) on suomalainen urheilutoimittaja ja Formula 1 - ja jääkiekkoselostaja. Hän selosti F1-kilpailuja MTV3- ja MTV3 MAX -kanavilla vuosina 2004–2016. Tammikuussa 2017 hän siirtyi MTV:ltä Moskito Television Oy:hyn urheilutuotannon johtajaksi ja vastaa Moskiton urheilusisällöistä sekä niiden kehittämisestä. Hän on myös toiminut *Tulosruudun* uutistenlukijana ja toimittajana sekä salibandytuomarina ja MTV3:n salibandyselostajana. Hän on antanut äänensä myös muun muassa elokuvissa *Autot 2* ja *Lentsikat* selostaja Oskari Kaasarille.

Poliittista historiaa Helsingin yliopistossa opiskellut Saari on naimisissa. Pariskunnalle syntyi tytär heinäkuussa 2009.

Saaren teos *Alkemisti – Petteri Nykyn tarina* oli ehdolla Vuoden urheilukirja 2011 -palkinnon saajaksi. 

Vuoden 2018 talviolympialaisissa Saari selosti miesten jääkiekon kaikki Suomen ottelut TV5:llä ja Eurosportilla.

Saari voitti vuonna 2023 salibandyssa SM-kultaa TPS:n joukkueessa, jonka apuvalmentaja hän on.

Teokset
-------

* *Salibandy. Opas junioritasolta huipulle. Harjoittelu, säännöt ja taktiikka*. Helsinki: WSOY, 1995. ISBN 951-0-20720-9.
* *Alkemisti: Petteri Nykyn tarina*. Helsinki-kirjat, 2011. ISBN 978-952-5874-68-6.
* *Aki Hintsa: Voittamisen anatomia*. Helsinki: WSOY, 2015. ISBN 978-951-0-40887-2.

Lähteet
-------

1. ↑  M&M: Uudessa tehtävässään Saari vastaa Moskiton urheilusisällöistä ja niiden kehittämisestä. *Markkinointi & Mainonta*.  14.12.2016. Viitattu 16.5.2017.
2. ↑  Maikkarin formulaselostajasta tyttövauvan isä  12.8.2009. MTV3. Viitattu 10.7.2011.
3. ↑  Tässä ovat vuoden parhaat urheilukirjat  22.12.2011. Cult24. Viitattu 7.5.2012. [vanhentunut linkki]
4. ↑  Olympiajääkiekon 2018 selostavat TV5:lle ja Eurosportille Oskari Saari ja JP Jalo! *eurosport.fi*.  26.4.2017. Viitattu 26.4.2017.
5. ↑  Suosikkiselostaja Oskari Saaresta tuli Suomen mestari – Riehakas kuva juhlista *www.iltalehti.fi*. Viitattu 30.4.2023.

Aiheesta muualla
----------------

Wikisitaateissa on kokoelma sitaatteja aiheesta ***Oskari Saari***. 

* Oskari Saaren Pitstop-blogi (Arkistoitu – Internet Archive)
* Oskari Saari Twitterissä
**Lukas Hofer** (s. 30. syyskuuta 1989 Bruneck, Etelä-Tiroli, Italia), on italialainen ampumahiihtäjä. 

Hoferin ensimmäinen kilpailu maailmancupissa oli vuonna 2009. Vuoden 2011 maailmanmestaruuskisoissa hän otti pronssia yhteislähtökilpailussa. Se oli hänen ensimmäinen aikuisten arvokisamitalinsa sekä ensimmäinen sijoitus kolmen parhaan joukkoon maailmancupissa. Aiemmin hän oli ollut maailmancupissa parhaimmillaan kuudes. Hän sijoittui samoissa kisoissa lisäksi yhdeksänneksi takaa-ajossa. Kauden 2010–2011 maailmancupin kokonaiskilpailussa hän oli sijalla 12 ja yhteislähtöcupissa viides. 

Ruhpoldingin MM-kilpailuissa 2012 Hofer sijoittui takaa-ajossa 13:nneksi. Nové Měston MM-kilpailuissa 2013 hän oli normaalimatkalla seitsemäs, takaa-ajossa 11:s ja pikakilpailussa 14:s. Hän oli samalla kaudella toinen Hanty-Mansijskin maailmancupin pikakilpailussa. Ensimmäisen maailmancupvoittonsa hän saavutti Anterselvan pikakilpailussa tammikuussa 2014 jakaessaan voiton Simon Schemppin kanssa. 

Sotšin olympialaisissa 2014 Hofer oli mukana Italian pronssia voittaneessa sekaviestijoukkueessa. Pikakilpailussa hän oli kahdestoista ja normaalimatkalla neljästoista. Pyeongchangin olympialaisissa 2018 hän hiihti kolmannen osuuden Italian saadessa jälleen pronssia sekaviestissä. Pikakilpailussa ja takaa-ajossa hän oli kymmenes. Hän sijoittui maailmancup-kaudella 2017–2018 toiseksi Oslon ja kolmanneksi Tjumenin takaa-ajokilpailuissa. Maailmancupin kokonaiskilpailussa hän oli viides, normaalimatkan ja takaa-ajon cupeissa neljäs.

Kaudella 2018–2019 Hofer sijoittui kolmanneksi Oberhofin takaa-ajossa. Östersundin MM-kilpailuissa 2019 hän saavutti hopeaa ensimmäistä kertaa arvokisaohjelmassa olleessa sekapariviestissä ja pronssia sekaviestissä. Normaalimatkalla hän sijoittui viidenneksi. Oslon maailmancupissa hän oli pikakilpailussa toinen. Maailmancupin kokonaiskilpailussa hän sijoittui kymmenenneksi. Anterselvan MM-kilpailuissa 2020 hän saavutti hopeaa sekaviestissä ja oli normaalimatkalla kolmastoista. Pokljukan MM-kilpailuissa 2021 hän oli yhteislähdössä seitsemäs, pikakilpailussa kolmastoista ja takaa-ajossa viidestoista. Kaudella 2020-2021 hän sijoittui Nove Meston toisessa pikakilpailussa kolmanneksi. Hän voitti Östersundin pikakilpailun. Seuraavan päivän takaa-ajossa hän oli kolmas. Maailmancupin kokonaiskilpailussa hän sijoittui kahdeksanneksi. Seuraavalla kaudella hän oli kolmas Kontiolahden takaa-ajokilpailussa. Pekingin olympialaisissa hän sijoittui takaa-ajossa neljänneksi ja pikakilpailussa 14:nneksi. Nové Měston MM-kilpailuissa 2024 hän oli takaa-ajossa yhdeksäs.

Hofer voitti junioreiden maailmanmestaruuden pikamatkalla ja takaa-ajokilpailussa Canmoressa 2009. Nuorten MM-pronssia hän sai viestissä Ruhpoldingissa 2008. EM-kilpailuissa hän saavutti aikuisten sarjassa pronssia pikamatkalla Ridnaun-Val Ridannassa 2011. Rulla-ampumahiihdon MM-kilpailuissa hän sai kultaa pikamatkalla ja hopeaa takaa-ajokilpailussa Forni Avoltrissa 2013.

Lähteet
-------

* Profiili IBU:n tietokannassa
**P. Chidambaram** (*Palaniappan Chidambaram*, s. 16. syyskuuta 1945 Kandanur, Tamil Nadu, Brittiläinen Intia) on intialainen poliitikko, joka on toiminut maansa talousministerinä neljästi ja sisäministerinä kerran.

Chidambaram oli Intian talousministeri toukokuusta 2004 marraskuuhun 2008, jolloin Chidambaram nimitettiin sisäministeriksi Shivraj Patilin tilalle, tämän erottua virasta. Chidambaram on koulutukseltaan juristi Madrasin yliopistosta, jonka lisäksi hänellä on toinen tutkinto Harvard Business Schoolista. Hän toimi aikaisemmin talousministerinä vuosina 1996–1998 kahdessa peräkkäisessä hallituksessa.

Vuonna 2019 hänestä aloitettiin korruptiotutkinta, jonka hänen asianajajansa sekä Rahul Gandhi ovat todenneet olevan hallituspuolue Intian kansanpuolueen suorittama yritys tärvellä hänen maineensa. Tapauksessa on noussut esille, kuinka vuonna 2010 Amit Shah joutui syytteeseen ja Intian kansanpuolue väitti syytteen olevan kongressipuolueen politikointia. Vuonna 2019 asetelma oli kääntynyt toisinpäin ja Amit Shah oli maan sisäministeri, Chidambaramin ollessa syytteissä.

Lähteet
-------

1. ↑  Home minister Shivraj Patil quits, Chidambaram to take over  30.11.2008. The Times of India. Viitattu 17.2.2010. (englanniksi)
2. 1 2  P Chidambaram, India's ex-finance minister, remanded in custody *BBC*.  22.8.2019. Viitattu 28.8.2019.
3. ↑  Dutta, Prabhash K.: When Chidambaram was home minister and CBI went after Amit Shah *India Today*.  21.8.2019. Viitattu 28.08.2019.

CommonsCommons
Wikimedia Commonsissa on kuvia tai muita tiedostoja aiheesta **P. Chidambaram**.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Yhdysvallat
* Alankomaat

 |
|  |
| Muut | 
* IdRef

 |

 |
**Henry Briggs** (latinaksi **Briggius**) (1556 Warley Wood, Halifax, Yorkshire, Englanti – 26. tammikuuta 1630 Oxford, Englanti) oli englantilainen matemaatikko, joka julkaisi kymmenkantaisen logaritmifunktion.

Elämä ja ura
------------

Briggs valmistui St John's Collegesta Cambridgessa vuonna 1581 ja sai yliopiston jäsenyyden (fellow) vuonna 1588. Vuonna 1592 hänestä tuli Thomas Linacren perustaman fysiikan luennon pitäjä ja vuonna 1596 ensimmäinen geometrian professori Gresham Housessa Lontoossa. Vuonna 1619 hänet nimitettiin Oxfordin geometrian professoriksi. Vuonna 1622 hän julkaisi pienen tutkielman luoteisväylästä *North-West Passage to the South Seas, through the Continent of Virginia and Hudson's Bay*, ja vuonna 1624 *Arithmetica Logarithmica* -teoksensa. Briggs tunnetaan ennen kaikkea kymmenkantaisen logaritmifunktion eli Briggsin logaritmin julkaisijana, joka jatkoi skotlantilaisen John Napierin (Neperin) työtä, ja jonka Briggs esitteli teoksessa *Loga-rithmorum Chilias Prima* (1617). Briggsin logaritmitaulukot painettiin Goudassa vuonna 1631 ja julkaistiin vuonna 1633 nimellä *Trigonometria Britannica*.

Lähteet
-------

1. 1 2  Henry Briggs *Nordisk familjebok*.  1905. Viitattu 17.10.2022.
2. 1 2  Henry Briggs *Encyclopedia Britannica*.  1911. Viitattu 17.10.2022.

Aiheesta muualla
----------------

* Kuvia tai muita tiedostoja aiheesta **Henry Briggs** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Chile
* Espanja
* Ranska
* BnF data
* Katalonia
* Saksa
* Italia
* Belgia
* Yhdysvallat
* Tšekki
* Australia
* Kroatia
* Alankomaat
* Puola
* Portugali
* Vatikaani

 |
|  |
| Tieteilijät | 
* CiNii
* MathSciNet
* zbMATH

 |
|  |
| Henkilöt | 
* Deutsche Biographie
* Trove

 |
|  |
| Muut | 
* SNAC
* IdRef

 |

 |
George Darwin
**George Howard Darwin** (9. heinäkuuta 1845 – 7. joulukuuta 1912) oli englantilainen tähtitieteilijä ja matemaatikko. 

George Darwin oli Charles ja Emma Darwinin toinen poika ja viides lapsi. Hän opiskeli Cambridgen Trinity Collegessa. Vuonna 1883 hänestä tuli tähtitieteen ja kokeellisen filosofian professori Cambridgen yliopistoon. Hän tutki Auringon, Kuun ja Maan vuorovesivoimia ja kehitti teorian, jonka mukaan Kuu on irtautunut Maasta ja jättänyt jälkeensä reiän, josta on myöhemmin tullut Tyynimeri. Hän sai vuonna 1892 Royal Astronomical Societyn kultamitalin, ja hän toimi myöhemmin kyseisen järjestön puheenjohtajana.

Aiheesta muualla
----------------

* George Darwinin teoksia Internet Archivessa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Katalonia
* Saksa
* Italia
* Israel
* Yhdysvallat
* Ruotsi
* Japani
* Tšekki
* Alankomaat
* Puola

 |
|  |
| Tieteilijät | 
* Leopoldina
* MathSciNet
* Mathematics Genealogy Project
* zbMATH

 |
|  |
| Henkilöt | 
* Deutsche Biographie

 |
|  |
| Muut | 
* SNAC
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:George Darwin
**Valinor** on valtakunta Amanin mantereella J. R. R. Tolkienin kirjoissa *Silmarillion* ja *Taru sormusten herrasta*. Valinor tarkoittaa *valar*in maita ja siellä asuvat Amanin *valar*, minne he siirtyivät Almarenin saarelta Melkorin tuhottua sen. Sen pääkaupunki oli Valimar, missä *valar* ja *vanyar* asuivat. Kaksi muuta kaupunkia olivat Alqualondë ja Tirion joissa asuivat kunnioitetut *teleri* ja *noldor* haltiat. Siihen kuului myös saari, Tol Eressëa, itärannan tuntumassa. Se tunnettiin myös nimellä Kuolemattomat Maat, minne vain kuolemattomat sielut saivat matkata, paria poikkeusta lukuun ottamatta. Sinne saapuivat Valtasormuksen viejät, Frodo Reppuli ja Bilbo Reppuli, ja myöhemmin Sam sekä Legolas ystävänsä Gimlin kanssa.

Jokaisella *vala*lla oli saarella oma osansa, jota he olivat itse muokanneet. Yavanna, luonnon *vala*, kasvatti kasveja saaren eteläpäässä. Oromë, metsästyksen *vala*, asui Oromen metsissä saaren koillisosassa. Metsässä oli monia olentoja, joita Orome metsästi. Nienna, surun *vala*, asui saaren länsiosassa, ja perusti sinne Niennan Huoneen, ja vietti päivänsä itkien. Etelässä Niennan Huoneesta sijaitsi Mandosin Huone. Mandos, Niennan veli, oli kuoleman *vala*. Kaikki henget menivät kuoltuaan Mandosin Huoneeseen, olivat he sitten kuolevaisia tai kuolemattomia. Mandosin Huoneessa asui hänen vaimonsa Vairë. 

Idässä Mandosin huoneesta sijaitsi Esten Saari, mikä sijaitsi Lorrellinin järven keskellä, minkä lähellä oli Lórienin Puutarha, joka muistutti Lóthlorienin metsää Keski-Maassa, koska sen oli luonut sama *vala*, Irmo, unien *vala*. Estë ja Lórien olivat aviopari ja asuivat lähellä toisiaan. Pohjoisessa sijaitsi Aulën Kartano, Aulën joka oli Yavannan aviomies. Koillisessa sijaitsi Manwën ja Vardan Kartano, ja he olivat kaksi voimakkainta *vala*a, ja olivat myös naimisissa. Lännessä olivat Valinorin Puut, Telperion ja Laurelin. Koko Valinorin saarta ympäröivät Pelori-vuoret. Valinorista lähti joitakin haltioita takaisin Keski-Maahan kuten Galadriel. Ne jotka lähtivät kiellettiin palaamasta Valinoriin, mutta kun Keski-Maa alkoi häilyä, *valar* päättivät armosta antaa näiden palata.
**Gladys Lounsbury Hobby** (19. marraskuuta 1910 – 4. heinäkuuta 1993), oli yhdysvaltalainen mikrobiologi, jonka tutkimus kohdistui antibiootteihin. Hän osallistui penisilliinin kehitykseen laboratoriokokeesta massatuotantoon toisen maailmansodan aikana.

Hobby aloitti opintonsa Vassar College ja teki maisterin ja tohtorin tutkinnot Columbian yliopistossa. Columbiassa tutkkittiin vuonna 1928 keksitysn penisilliinin käyttömahdollisuuksia. Hobby oli kiinnostunut sen käytöstä kemoterapiassa, ja kasvatti sitä merkittäviä määriä laboratoriossa Martin Henry Dawsonin ja Karl Meyerin kanssa. Vuona 1940 Dawson aloitti kliiniset kokeet, ja tulokset olivat lupaavia. Ohjelma kuitenkin jäädytettiin toisen maailmansodan lähestyessä, ja ryhmä keskittyi tuottamaan rintamalla tarvittavia määriä penisilliiniä.

Dawsonin kuoleman jälkeen Hobby siirtyi vuonna 1945 Pfizerin lääketehtaaseen. Siellä hän jatkoi antibioottien tutkimusta, osallistui Terramycinin löytämiseen ja kehitti Viomycinia tuberkuloosin hoitoon.

Hobby lähti Pfizeriltä vuonna 1959 ja teki vielä mittavan uran julkisen terveydenhuollon parissa.

Lähteet
-------

1. ↑  Saxon, Wolfgang: Gladys Hobby, 82, Pioneer in Bringing Penicillin to Public *NY Times*.  9.7.1993. Viitattu 7.4.2024.
2. 1 2 3  Gladys Hobby ’1931 *Vassar Encyclopedia*. Viitattu 7.4.2024.
**James Dewar** (20. syyskuuta 1842 Kincardine, Skotlanti – 27. maaliskuuta 1923 Lontoo, Englanti) oli skotlantilainen fyysikko ja kemisti, joka oli erityisen kiinnostunut hyvin kylmistä olosuhteista.

Vuodesta 1858 Dewar opiskeli fysiikkaa ja kemiaa Edinburghin yliopistossa ja myöhemmin Gentissä, opettajanaan aikansa huippukemisti August Kekulé. Vuonna 1873 hänet nimitettiin professoriksi Cambridgen yliopistoon ja 1877 kemian professoriksi Lontoon Royal Institutioniin. Hän keksi termospullon, mutta ei patentoinut sitä. Se oli kuitenkin vain sivupolku hänen varsinaisessa tavoitteessaan tuottaa nesteitä aineista, jotka ovat yleensä kaasuja. Vuonna 1891 hänen onnistui tuottaa teollisessa mittakaavassa nestemäistä happea – asia, jonka ranskalaiset olivat onnistuneet toteuttamaan laboratorio-olosuhteissa jo vuonna 1877. 1898 hän onnistui ensimmäisenä ihmisenä nesteyttämään vedyn.

Lähteet
-------

1. 1 2  Chemistry explained
2. ↑  James Dewar *undiscoveredscotland.co.uk*. Viitattu 31.1.2010. (englanniksi)


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Katalonia
* Saksa
* Israel
* Yhdysvallat
* Alankomaat

 |
|  |
| Tieteilijät | 
* CiNii

 |
|  |
| Henkilöt | 
* Deutsche Biographie

 |
|  |
| Muut | 
* SNAC
* IdRef

 |

 |
**Crissy Moran** (s. 22. joulukuuta 1975 Jacksonville, Florida, Yhdysvallat) on entinen yhdysvaltalainen pornonäyttelijä.

Ura
---

Hän on juuriltaan englantilais-polynesialais-irlantilainen. Crissy Moran aloitti pornouransa alastonmallina vuonna 1999 esiintymällä erilaisilla verkkosivuilla ja muun muassa Hustlerille. Myöhemmin hän aloitti oman verkkosivunsa. Sittemmin Moran esiintyi yli 30 pornoelokuvassa vuosina 2001–2006.

Vuonna 2006 Moran kertoi omilla MySpace-sivuillaan lopettaneensa pornon tekemisen, koska hän oli saanut kristillisen herätyksen. Tämän jälkeen hän on kamppaillut saadakseen kuvansa pois pornoa ja eroottisia kuvia levittäviltä nettisivuilta.

Moran on näytellyt myös pienissä sivurooleissa erilaisissa indie-tyylin elokuvissa, kuten kauhuelokuvassa *Filth to Ashes, Flesh to Dust*.

Lähteet
-------

1. 1 2  Crissy Moran. Gamelink. Viitattu 10.11.2016.
2. 1 2  Davis, Rachel & Marshall, Konrad: She quit porn industry and turned to Christ *Jacksonville.com*.  3.12.2007. The Florida Times Union.  Arkistoitu 5.5.2010. Viitattu 7.4.2024. (englanniksi)
3. ↑  Trailer Debut: Filth to Ashes, Flesh to Dust *Dread Central*. Dread Central Media, LLC.  Arkistoitu 2.6.2010.  (englanniksi)

Aiheesta muualla
----------------

* Crissy Moran Myspacessa (englanniksi)
* Crissy Moran Internet Movie Databasessa. (englanniksi)
**Sami "xseveN" Laasanen** (s. 14. elokuuta 1994) on entinen suomalainen elektronisen urheilun ammattilainen. Laasanen pelasi Counter-Strike: Global Offensive -peliä useissa suomalaisissa joukkueissa ja hänen roolinsa joukkueessa oli tukipelaaja (support) eli hän tuki joukkueen hyökkäyksiä heittämällä hyökkäysalueelle erilaisia kranaatteja (valo-, savu-, sirpale- tai harjoituskranaatit) tai polttopulloja. Siis todella aikuismaista "urheilua".

Laasanen tunnetaan parhaiten hänen osallisuudestaan 2018–2020 historian menestyneimmässä suomalaiskokoonpanossa ENCE:ssä. ENCE:n riveissä hän oli voittamassa vuoden 2018 StarSeries i-League CS:GO-turnausta, jonka palkintona voittajajoukkueelle oli 125 000 dollaria. Helmikuussa 2019 Laasanen oli mukana ENCE:n kanssa CS:GO Katowice 2019 -Major-turnauksessa, jossa ENCE eteni suurena yllätyksenä finaaliin asti. Laasasen uran suurimpiin voittoihin kuuluu BLAST Pro Series: Madrid 2019 turnauksen kulta. Hän juhli 125 000 dollarin palkintoa ENCE:n kaadettua -maailman historian parhaimpana pidetyn joukkueen- Astraliksen finaalissa.

Elokuussa 2020 Laasanen siirtyi suomalaiseen HAVU Gaming joukkueeseen. HAVUssa hänen aikansa jäi vaatimattomammaksi kuin ENCE:ssä. HAVU ei Laasasen aikana voittanut yhtään huipputurnausta. Korkein HLTV-Ranking sijoitus HAVUn kanssa oli 14. maailmassa.

Heinäkuussa 2023 Laasanen ilmoitti lopettavansa yhdeksän vuotta kestäneen ammattilaispeliuransa välittömästi ja poistuvansa HAVUn joukkueesta. Laasasen on arvioitu uransa aikana voittaneen 257 000 dollarin edestä palkintorahoja.

Lähteet
-------

1. ↑  xseveN CS:GO settings, crosshair & config *ProSettings.net*. Viitattu 17.7.2023. (englanniksi)
2. 1 2  Sami 'xseveN' Laasanen *HLTV.org*. Viitattu 3.3.2019. (englanniksi)
3. ↑  Hartikainen, Nico: ENCE välieriin! Maailman toiseksi paras CS-joukkue kaatui 2–0 *Ilta-Sanomat*.  28.2.2019.  Arkistoitu 1.3.2019. Viitattu 2.3.2019.
4. ↑  Finaali kutsuu! ENCE pelaa sunnuntaina Major-voitosta 10 000 katsojan edessä *Ilta-Sanomat*.  2.3.2019. Viitattu 4.8.2023.
5. ↑  BLAST Pro Series: Madrid 2019 - Liquipedia Counter-Strike Wiki *liquipedia.net*. Viitattu 4.8.2023.
6. ↑  The Legacy Of Astralis - The Greatest Team Of All Time HLTV.
7. ↑
8. ↑  xseveN retires from competition HLTV.
9. ↑  xseveN *Liquipedia Counter-Strike Wiki*. Viitattu 4.8.2023. (englanniksi)

Aiheesta muualla
----------------

* Pelaajaprofilli - Liquipedia.org
* xseveN pelaajaprofilli - hltv.org
* Docstop: inside ENCE dokumentti ENCE joukkueesta Yle Areenassa
**Kathrine Thorborg Johansen** (s. 8. marraskuuta 1989 Nøtterøy) on norjalainen näyttelijä. Hänen roolejaan on muun muassa Gro Harlem Brundtland televisiosarjassa *Valta*.

Ura
---

Johansen opiskeli näyttelijäksi Teaterhøgskolenissa 2009–2013. Hän näytteli Trøndelagin teatterissa kaksi vuotta näyttämötehtävinään muun muassa päärooli musikaalissa *Påfuglen* ja Hedvigin rooli Henrik Ibsenin klassikkodraamassa *Villisorsa*. Johansen sai Hedvigin roolistaan hyvät arviot. Sittemmin hän on näytellyt Det Norske Teatretissa ja Norjan kansallisteatterissa.

Johansen on näytellyt muun muassa televisiosarjoissa *Öljysäätiö* ja *Valta*, jossa hänen roolinaan on Gro Harlem Brundtland. Lisäksi hän on tehnyt roolisuorituksia muutamissa kokoillan elokuvissa, kuten *Skjelvet* (2018), *Børning 3* (2020) ja *Oslo – København* (2020).

Lähteet
-------

1. 1 2 3  Kathrine Thorborg Johansen *Trondelag-teater.no*. Trøndelag Teater. Viitattu 2.4.2024. (norjaksi)
2. ↑  Kathrine Thorborg Johansen *Nationaltheatret.no*. Nationaltheatret. Viitattu 2.4.2024. (norjaksi)
3. ↑  Kathrine Thorborg Johansen *Detnorsketeatret.no*. Viitattu 2.4.2024. (norjaksi)
4. ↑  Kathrine Thorborg Johansen Internet Movie Databasessa. (englanniksi)

Aiheesta muualla
----------------

* Sceneweb: Kathrine Thorborg Johansen
**Lahden suojeluskuntapiiri** oli Suomen suojeluskuntien yksi piiri, joka toimi nykyisessä Päijät-Hämeessä. Lahden suojeluskuntapiiri ja Suur-Saimaan suojeluskuntapiiri muodostivat yhdessä Päijänteen sotilasläänin.

Lahden suojeluskuntapiiriin kuuluivat Lahden ja Heinolan kaupungit sekä Asikkalan, Hartolan, Heinolan, Joutsan, Luhangan, Nastolan ja Sysmän kunnat.

Jatkosota
---------

| **Yksikkö** | **paikka** | **perustaja** | **kaaderikantajoukko** |
| --- | --- | --- | --- |
| JR 22 | Lahden kaupunkiAsikkalan kuntaHeinolan kaupunkiSysmän kunta | Lahden suojeluskuntapiiri | - |
| Kev.Os.12 | Hollolan kunta | Lahden suojeluskuntapiiri | - |
| KTR 9 | Mikkelin kaupunkiLahden kaupunki | Lahden suojeluskuntapiiriSuur-Saimaan suojeluskuntapiiri | I Psto / 1.Pr. |
| Rask.Psto 25 | Nastolan kunta | Lahden suojeluskuntapiiri | - |

*Lähde: Jatkosodan historia 1, sivu 101, sotatieteen laitoksen sotahistorian toimisto, WSOY, ISBN 951-0-15327-3, ISSN 0355-8002*

Jatkosodan loppu ja Moskovan välirauha
--------------------------------------

Monien muiden suojeluskuntapiirien tapaan alettiin Lahden suojeluskuntapiirissä valmistella aseiden hajasijoitusta jatkosodan lopulla. Asekätkennästä pidätettiin useita henkilöitä.

### Lahden suojeluskuntapiiri

Lahden suojeluskuntapiiristä löydettiin 23 kätköä, joista pääosa vasta kesällä 1946. Tämä vastasi kolmasosaa kätketyistä aseista, joilla olisi voitu aseistaa 300 sotilasta. Antero Aakkula oli kesällä 1945 valtiollisen poliisin kuulusteluissa, jonne hänet ja muut toiset yleisesikuntaupseerit oli käsketty 5. heinäkuuta 1945. Riihimäellä Aakkula ei vaihtanut Helsinkiin menevään junaan, vaan lähti länteen.

Aakkulan apulaiseksi epäilty majuri Urho Purhonen oli kuulusteluissa kahdeksan kuukautta, mutta kiisti tietävänsä Aakkulan toimista mitään.

### Erillinen pataljoona 4

Erillinen pataljoona 4 oli päämajan kaukopartiointiin liittyvä yksikkö, jonka jäsenistä osa oli päijäthämäläisiä.

### Pohjois-Uudenmaan ja Pohjois-Kymenlaakson suojeluskuntapiirit

Nykyinen Päijät-Häme ulottui myös Uudellemaalle, jossa Artjärvi kuului Pohjois-Kymenlaakson suojeluskuntapiiriin ja Orimattila Pohjois-Uudenmaan suojeluskuntapiiriin.

Lähteet
-------

1. ↑  Matti LUkkari: *Asekätkentä*, s. 150. Helsinki: Otava, 2005.
**Fugger** oli saksalainen kauppiassuku, joka toimi 1400- ja 1500-lukujen Euroopassa. Augsburgin vapaakaupungista käsin toimintaansa harjoittanut Fuggerien kauppiassuku oli pankki- ja rahoitusalan keskeisimpiä toimijoita. Kauppahuoneen liiketoiminta käsitti paitsi yksityissektorille suunnattua pankki-, sijoitus- ja liiketoimintaa, myös merkittävää luotonantoa aikakauden hallitsijoille.

1300-luvulta lähtien varallisuuttaan kasvattaneen suvun tunnetuin jäsen on Jakob Fugger, jonka aikana suku nousi kiistatta aikansa merkityksellisimmäksi kauppahuoneeksi Euroopassa. Jakob Fuggerin tunnetuin liiketoimi lienee hänen Kaarle V:lle Pyhän saksalais-roomalaisen keisarikunnan keisarinvaalin voittamiseksi myöntämä 543 000 floriinin laina. Fuggerin kauppahuone oli lähes koko historiansa ajan kiinteässä liikesuhteessa Habsburgien hallitsijasukuun ja vaikutti siten merkittävästi ajan politiikkaan Euroopassa. Paitsi piinkovina kapitalisteina Fuggerit kunnostautuivat myös merkittävinä hyväntekijöinä rakentamalla ja ylläpitämällä köyhäintaloja, joista tunnetuin on yhä toimiva Augsburgin Fuggerei.

Fuggerin suvulla oli 1500-luvun puolivälissä 4,5 miljoonan guldenin omaisuus.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Fugger**.
* Fugger-suvun kotisivu (monikielinen)


1. ↑  Grimberg, Carl: *Kansojen historia. Osa 11. Löytöretket-uskonpuhdistus*, s. 316. WSOY, 1982. ISBN 951-0-09739-X.
National Industrial Recovery Act hyväksyttiin 13.6.1933.
**National Industrial Recovery Act,** lyhennettynä **NIRA,** oli Yhdysvalloissa vuonna 1933 säädetty laki teollisuuden jälleenrakentamisesta. Se oli tärkein presidentti Franklin D. Rooseveltin ensimmäisellä presidenttikaudella säädetyistä taloudelliseen toimintaan sääntelevästi puuttuneista laeista, ja sillä perustettiin uusi virasto, National Recovery Administration (NRA). Korkein oikeus tuomitsi NIRA:n perustuslainvastaiseksi vuonna 1935, mutta monet lain työvoimaa koskevista säännöksistä otettiin myöhemmin osaksi lainsäädäntöä.

Lähteet
-------

1. ↑  Christensen, Chr. A. R.: *Kansojen historia. Osa 21. Maailmansodat*, s. 252. WSOY, 1984. ISBN 951-0-09749-7.
2. ↑  National Industrial Recovery Act *britannica.com*.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Israel
* Yhdysvallat
* Japani

 |

 |
**Veli Aulis Klami** (30. maaliskuuta 1909, Virolahti – 6. marraskuuta 1982) oli suomalainen arkkitehti. Hän kirjoitti ylioppilaaksi Haminan suomalaisesta yhteiskoulusta 1929 ja valmistui diplomiarkkitehdiksi Teknillisestä korkeakoulusta 1939. Klami aloitti työuransa toimistoarkkitehtina arkkitehti Heimo Kautosen toimistossa 1937–1942 ja oli 1942–1944 Viipurin läänin maanviljelysseuran jälleenrakennustoimikunnan suunnittelutoimiston toimistopäällikkönä. Vuodet 1944–1946 hän oli Maatalousseurojen Keskusliiton asutusvaliokunnan suunnittelutoimiston toimistopäällikkönä ja vuodesta 1946 Arkkitehtitoimisto Anttila & Klamin toimistopäällikkönä. Vuonna 1945 Klami toimi maatalousministeriön asutusasiainosaston viljelmien rakennustarvetta tutkivan toimikunnan sihteerinä ja asutusasiainosaston työtehoneuvottelukunnan ja kotitalousrakentamisen työtehoneuvottelukunnan jäsenenä. Klami oli suojeluskunnan jäsen ja osallistui talvi- ja jatkosotaan, reservin luutnantiksi hän yleni 1941.

Veli Klamin suunnittelemia rakennuksia ovat muun muassa

*Rannikkotaistelussa kaatuneiden muistomerkki*, Hamina, 1951.
* Virolahden kirkon kellotapuli, 1958
* Klamilan kirkko, Virolahti 1955
* Rannikkotaisteluissa kaatuneiden muistomerkki on paljastettu 1953 sodissa 1939–1944 kaatuneiden muistoksi, se sijaitsee Haminan Isoympyränkatu 4:n lähellä Kesäpuistossa
* asuinkerrostalo, Gyldenintie 3, Lauttasaari, Helsinki, yhdessä Toivo Anttilan kanssa
* Marttatalo, Uudenmaankatu 24, Helsinki 1957

Lähteet
-------

1. ↑  *Suomen insinöörejä ja arkkitehtejä 1948,* Suomen teknillinen seura ja Tekniska Föreningen i Finland 1948.
2. ↑  *Diplomi-insinöörit ja arkkitehdit 1965,* STS ja TFiF 1965.
**Daniel Rutherford** (3. marraskuuta 1749 Edinburgh, Skotlanti – 15. marraskuuta 1819) oli skotlantilainen kemisti ja lääkäri, joka tunnetaan parhaiten typen eristämisestä vuonna 1772.

Elämä
-----

Daniel Rutherford syntyi Edinburghissa ja sai koulutuksen Edinburghin yliopistossa, jossa hänen isänsä John Rutherford (1695-1779) oli lääketieteen professori. Opiskelijana hän eristi typen vuonna 1772 ja kuvaili hapen tai "vitaalisen ilman", kuten hän sitä kutsui, vuonna 1778.

Vuonna 1786 hänet nimitettiin Edinburghin kasvitieteen professoriksi ja Edinburghin kuninkaallisen kasvitieteellisen puutarhan hoitajaksi professori John Hopen (1725-86) kuoleman jälkeen. Rutherford hoiti näitä virkoja kuolemaansa saakka.

Typen eristäminen
-----------------

Joseph Blackin tutkiessa hiilidioksidin ominaisuuksia hän havaitsi, että kynttilä ei palanut siinä. Kun kynttilää poltettiin suljetussa ilmasäiliössä, kynttilä sammui lopulta, eikä jäljelle jäänyt ilma ylläpitänyt liekkiä. Tämä oli normaalia, mutta kun kynttilän aiheuttama hiilidioksidi imeytyi kemikaaleihin, osa ilmasta jäi imeytymättä.

Hän antoi tutkimuskohteen silloisen oppilaansa Daniel Rutherfordin ratkaistavaksi. Rutherford piti hiirtä ilmatiiviissä tilassa, kunnes se kuoli. Sitten hän poltti kynttilää jäljellä olevassa ilmassa, kunnes se sammui. Sen jälkeen hän poltti siinä fosforia, kunnes se ei enää palanut. Sitten ilma johdettiin hiilidioksidia imevän liuoksen läpi. Jäljelle jäänyt ilma ei ylläpitänyt palamista, eikä hiiri voinut elää siinä.

Rutherford kutsui kaasua (joka koostui pääasiassa typestä) "myrkylliseksi ilmaksi". Rutherford raportoi kokeesta vuonna 1772. Hän ja Black olivat vakuuttuneita tuolloin yleisesti hyväksytyn flogiston-teorian pätevyydestä, joten he selittivät tuloksensa teorian avulla.

Lähteet
-------

1. 1 2 3 4 5 6  Daniel Rutherford *ChemEurope*. Viitattu 13.10.2021.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Yhdysvallat
* Alankomaat

 |
|  |
| Tieteilijät | 
* International Plant Names Index

 |
|  |
| Muut | 
* SNAC
* IdRef

 |

 |
Martti Suntela (5.11.1963)
**Martti Johannes Suntela** (3. tammikuuta 1903 Padasjoki – 21. heinäkuuta 1999) oli suomalainen poliitikko. Suntela valmistui ylioppilaaksi vuonna 1927, agronomiksi 1932 ja samana vuonna maatalous- ja metsätieteiden kandidaatiksi. Suntela toimi Maalaisliiton kansanedustajana vuosina 1948–1951 edustaen Hämeen läänin eteläistä vaalipiiriä. Hän toimi myös Asikkalan kunnanvaltuuston puheenjohtajana ja kunnanhallituksen varapuheenjohtajana. Suntela toimi Suomen presidentin valitsijamiehenä vuosina 1950, 1956 ja 1962.

Suntela oli ammatiltaan maanviljelijä ja toimi viljelijänä Asikkalassa vuodesta 1934. Hän toimi myös Keski-Pohjanmaan maamieskoulun opettajana Kannuksessa 1932, Itä-Karjalan maanviljelysseuran karjatalouskonsulenttina 1933–1935 ja Lampaan- ja vuohenhoitoyhdistyksen konsulenttina 1935–1944. Suntelalle myönnettiin maanviljelysneuvoksen arvonimi vuonna 1964.

Suntelan vanhemmat olivat maanviljelijä Eemil Johannes Suntela ja Lyydia Honkola. Hänen puolisonsa vuodesta 1934 oli Sointu Astrea Toivonen ja heillä oli kaksi lasta. Hänen poikansa Matti Suntela sai myös maanviljelysneuvoksen arvonimen.

Suntela oli maaliskuusta 1999 saman vuoden heinäkuuhun iäkkäin elossa oleva kansanedustaja.

Lähteet
-------

1. 1 2 3  .aspx Martti Suntela *Suomen kansanedustajat*. Eduskunta.
2. ↑  Touko Perko: Matti Suntela *Biografiasampo*. Viitattu 14.7.2023.


|  |  |  |
| --- | --- | --- |
| Edeltäjä:**Uuno Raatikainen** | **Iäkkäin elossa oleva kansanedustaja**3. maaliskuuta 1999 – 21. heinäkuuta 1999 | Seuraaja:**Akseli Paarman** |

|  |  |  |  |  |
| --- | --- | --- | --- | --- |
| 

| * n
* k
* m
Maalaisliiton kansanedustajat 1948–1951 |
| --- |
|  |
| Eduskuntaryhmä(56) | 
* Aittoniemi
* Annala
* Brander
* Eskola
* Haapaniemi
* Hautala
* Heljas
* Hirvensalo
* A. Ikonen (1950–1951)
* T. Ikonen
* Joukanen
* Kalliokoski
* Kekkonen
* Kiiski
* Kinnunen
* Kleemola
* Koivisto
* Koivuranta
* Koukkari (1948–1949)
* Lahtela
* Laine
* Laitinen
* Lampinen
* Leppihalme
* Leppälä
* Luostarinen
* Luukka
* Mannila
* Miettunen
* Miikki
* Murtomaa
* Niskala
* Niukkanen
* Okko
* Pakkanen
* Palovesi
* Pääkkönen (1950–1951)
* Rankila
* Rantamaa
* Riikonen (1948–1950)
* Ryhtä
* Rytinki (1949–1951)
* Rönkkö
* Saalasti
* Saari
* Salo (1948–1950)
* Sarjala
* Simonen
* Simula
* Soininen
* Sukselainen
* Suntela
* Suurkonka
* Tiainen
* Tiitu
* Vennamo
* Vesterinen
* Vilhula
* Virolainen

 |

 |


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Eduskunta
* Biografiasampo

 |

 |
**Jälleenvakuuttamalla** vakuutusyhtiö eli ensivakuuttaja (cedentti) siirtää osan vakuutussopimuksen vastuusta toisen vakuutusyhtiön, jälleenvakuuttajan, vastuulle. Jälleenvakuutusyhtiö ei tule osapuoleksi alkuperäiseen vakuutussopimukseen.

Jälleenvakuutus otetaan yleensä sellaiselle yksittäiselle riskille, jota vakuutusyhtiö ei vakuutusmatemaattisten laskelmien perusteella voi pitää yksin omalla vastuullaan. Riski voidaan jakaa siten että vakuutuksen jokaiselle kohteelle arvioidaan suurin mahdollinen vahinko (engl. *Estimated Maximum Loss*). Tämä maksimaalinen vahinko jaetaan ensivakuuttajan ja jälleenvakuuttajan välillä sovittavalla suhteella. Riski voidaan jakaa myös siten että ensivakuuttajan vastuulle jää tietty kiinteä määrä ja jälleenvakuuttaja vastaa tämän määrän ylittävästä osasta. 

Tunnettuja jälleenvakuutusmarkkinoiden tarjoajia ovat mm. Lloyd's of London, Munich RE ja Swiss Re.

Jälleenvakuutuspoolit
---------------------

Suomalaiset vakuutusyhtiöt ovat järjestäneet eräiden hyvin suurten riskiensä vakuuttamisen siten, että useampi yhtiö toimii yhteistyössä riskien vakuuttamisessa. Tällaista järjestelmää kutsutaan pooliksi. Pooli ei itse vastaa riskeistä, vaan vastuussa ovat poolin jäsenenä olevat vakuutusyhtiöt sopimassaan suhteessa.

Suomalaiset vakuutusyhtiöt ovat mukana lääkevahinkovakuutus- ja lentovakuutuspooleissa sekä ydinvoimalaonnettomuuksien vastuita hoitavassa pohjoismaisessa ydinvakuutuspoolissa.

Aiheesta muualla
----------------

* Jälleenvakuutusta käsitteleviä aikakauslehtiä
	+ Reactions -lehden sivut (Arkistoitu – Internet Archive)
* Suomalaisia jälleenvakuutuspooleja
	+ Lääkevahinkovakuutuspooli
	+ Pohjoismainen ydinvakuutuspooli
**Reina** oli vuonna 1729 vesille laskettu Espanjan laivaston Santa Ana -luokan kaksikantinen 70-tykkinen linjalaiva.

Valmistus
---------

*Pääartikkeli: Santa Ana -luokka (1729)*
Alus tilattiin Guernizosta Santanderista. Se otettiin palvelukseen 14. helmikuuta 1729.

Palvelus
--------

Heinäkuussa 1729 alus lähti Santanderista *Santiagon* ja kahden polttolaivan kanssa Cádiziin. Aluksen päälliköksi nimettiin 23. toukokuuta 1730 Gabriel Mendinueta. Alus lähti 29. kesäkuuta 1730 Cádizista *San Felipen* kanssa saattaakseen 33 rahtialusta Barcelonaan. Se lähti 20. huhtikuuta 1731 Ferrolista Cádiziin Francisco Javier Cornejon laivueessa. Alus siirrettiin 25. elokuuta Cádizista Barcelonaan, missä sen tuli liittyä Marqués de Marin laivastoon. Alus oli 17. lokakuuta Rodrigo de Torresin lippulaivana.

Tammikuussa 1732 alus palasi huollettavaksi Cádiziin, missä se siirrettiin maaliskuussa telakalle. Se siirrettiin 1733 Barcelonaan ja palasi vuotta myöhemmin huollettavaksi Cádiziin. Alus oli 1736-1739 Ferrolissa, mistä se lähti 31. heinäkuuta 1740 Amerikkaan Torresin laivastossa. Alus operoi Havannan edustalla, kunnes se poistettiin palveluksesta 3. heinäkuuta 1743. Alus myytiin 30. marraskuuta 1744 romutettavaksi Havannassa.

Lähteet
-------

* Winfield, Rif; Tredrea, John; Garcia-Torralba Pérez, Enrique & Blasco Felip, Manuel: *Spanish Warships in the Age of Sail 1700-1860: Design, Construction, Career and Fates*. Seaforth Publishing, 2023. ISBN 978-1-5267-9078-1. (englanniksi)

### Viitteet

1. 1 2 3  Winfield et al 2023 s. 126-128

*Santa Ana* -luokan linjalaivat

|  |
| --- |
| *Santa Ana* - *Reina* - *Príncipe* - *Princesa* |
| Edeltäjä: *Príncipe de Asturias* – Seuraaja: Galicia-luokka (1729) |